*Проект на Наредба за изменение на Наредба № 16 на Общински съвет Разград за управление, ползване и разпореждане със земите от общинския поземлен фонд.*

В съответствие с разпоредбите на чл. 26, ал. 3 и ал. 4 от Закона за нормативните актове в законоустановения срок от 30 дни Община Разград чрез настоящото публикуване за обществена консултация предоставя възможност на заинтересованите лица да направят своите предложения и становища по проекта на Наредба за изменение на Наредба № 16 на Общински съвет Разград за управление, ползване и разпореждане със земите от общинския поземлен фонд на електронна поща counsel@razgrad.bg или в деловодството на Община Разград на адрес: гр. Разград, бул. „Бели Лом“ № 37А, партерен етаж, стая 06 „Деловодство“.

**ДО**

**ОБЩИНСКИ СЪВЕТ**

**РАЗГРАД**

**ДОКЛАДНА ЗАПИСКА**

**от Добрин Младенов Добрев – кмет на Община Разград**

**ОТНОСНО:** Наредба за изменение на Наредба № 16 на Общински съвет Разград за управление, ползване и разпореждане със земите от общинския поземлен фонд.

**Уважаеми госпожи и господа общински съветници,**

С Решение № 414 по Протокол № 28 от 30.07.2013 г. на Общински съвет Разград е приета Наредба № 16 на Общински съвет Разград за управление, ползване и разпореждане със земите от общинския поземлен фонд, която през годините е изменяна и допълвана.

Съгласно разпоредбата на чл.5, ал.6 от Наредба №16 на Общински съвет Разград за управление, ползване и разпореждане със земите от общинския поземлен фонд, цената на всички договори за наем или аренда, освен тези за едногодишно ползване се актуализира ежегодно с годишната инфлация за стопанската година, отчетена за предходната година, след решение на Общински съвет Разград.

Аналогичен е текстът и на чл.19, ал.4 от Наредбата, отнасящ се до актуализиране на договорите за наем или аренда за предоставените под наем или аренда пасища, мери и ливади, с годишната инфлация за стопанската година.

 Отчетената от Националния статистически институт годишна инфлация за предходната стопанска година /отчетена за периода септември 2023 година спрямо септември 2022 година/ е 6,3 %.

Предвид гореизложеното възниква необходимостта от изменение на Наредба №16 на Общински съвет Разград за управление, ползване и разпореждане със земите от общинския поземлен фонд.

**1. Основни цели, които се поставят:** С приемането на изменението в посочената Наредба на Общински съвет Разград се цели същата да се приведе в съответствие с изискването за актуализиране на наемните и арендни цени на отделните имоти от общинския поземлен фонд, въведено с отделна разпоредба.

**2. Финансови и други средства, необходими за прилагане на новата уредба** – не са необходими.

 **3. Очаквани резултати от прилагането:** Повишаване на приходите от наеми и аренди от имоти от общинския поземлен фонд, по сключени наемни и арендни договори.

**4. Анализ за съответствие с правото на Европейския съюз:** Предлаганият проект на Наредба за изменение на Наредба № 16 на Общински съвет Разград за управление, ползване и разпореждане със земите от общинския поземлен фонд е разработен в съответствие с разпоредбите на Европейското законодателство – Европейската харта за местно самоуправление, както и с директиви на Европейската общност, свързани с тази материя, предвид съотвествието на основни нормативни актове /Административнопроцесуалния кодекс, Закона за общинската собственост, Закона за собствеността и ползването на земеделските земи и др./ с тях.

Изготвеният проект, в съответствие с изискванията на чл.26, ал.3 и ал.4 от Закона за нормативните актове е публикуван на интернет страницата на Община Разград на **23.02.2024 г.**

Предвид гореизложеното и на основание чл. 76, ал. 3, чл. 77 и чл.79 от Административнопроцесуалния кодекс, чл.8, чл. 11, ал. 3 и чл. 28, ал. 1 от Закона за нормативните актове и Указ № 883 от 24.04.1974 година за прилагане на Закона за нормативните актове и чл.21, ал.1, т.23, ал. 2 и чл.22, ал.1 от Закона за местното самоуправление и местната администрация, предлагам Общински съвет Разград да приеме следното

**Р Е Ш Е Н И Е:**

I. Приема Наредба за изменение на Наредба №16 на Общински съвет Разград за управление, ползване и разпореждане със земите от общинския поземлен фонд, както следва:

 §1. Отменя Приложение №1 към Наредба №16 на Общински съвет Разград за управление, ползване и разпореждане със земите от общинския поземлен фонд.

§2. Приема ново Приложение №1 към Наредба №16 на Общински съвет Разград за управление, ползване и разпореждане със земите от общинския поземлен фонд, приложено към настоящото решение.

Настоящото решение да бъде изпратено на Кмета на Община Разград и на Областния управител на Област Разград в 7-дневен срок от приемането му.

Решението подлежи на оспорване по реда и в срока по АПК пред Административен съд Разград.

*ВНОСИТЕЛ:*

**Добрин Добрев**

*Кмет на Община Разград*

**Приложение № 1**

**по чл. 5, ал. 4 от Наредба № 16 на ОбС Разград**

*/изм. с Решение № 388 по Протокол № 28 от 27.07.2017 г. на ОбС*; ***отменено*** *с*

*Решение № 651 от Протокол № 49 от 21.12.2018 г. на ОбС Разград/*

**Приложение № 1**

**по чл. 5, ал. 4 от Наредба № 16 на ОбС Разград**

*/****ново*** *– прието с Решение № 651 от Протокол № 49 от 21.12.2018 г. на ОбС;*

***отменено*** *с Решение № 725 от Протокол № 56 от 30.05.2019 г. на ОбС Разград/*

**Приложение №1**

**по чл.5, ал.4 от Наредба № 16 на ОбС Разград**

***/ново*** *- прието с Решение № 725 от Протокол № 56 от 30.05.2019 г. на ОбС Разград;*

***отменено*** *с Решение № 32 от Протокол № 5 от 11.02.2020 г. на ОбС Разград/*

**Приложение №1**

 **по чл.5, ал.4 от Наредба №16 на ОбС Разград**

***/ново****-прието с Решение № 32 от Протокол № 5 от 11.02.2020 г. на ОбС Разград;*

***отменено*** *с Решение № 455 от Протокол № 33 от 15.04.2022 г. на ОбС Разград/*

**Приложение №1**

 **по чл.5, ал.4 от Наредба №16 на ОбС Разград**

*/****ново****-прието с Решение № 455 от Протокол № 33 от 15.04.2022 г. на ОбС Разград;*

***отменено*** *с Решение № ………….. от Протокол № …….. от ……..г. на ОбС Разград /*

**Приложение №1**

 **по чл.5, ал.4 от Наредба №16 на ОбС Разград**

***/ново****-прието с Решение № ……. от Протокол № …. от …………… г. на ОбС Разград/*

**За имоти от ОПФ – начална годишна цена**

|  |  |  |  |
| --- | --- | --- | --- |
| **Начин на трайно ползване** | **Мярка** | **Категория от І - Х** | **Срок за отдаване под наем или аренда в години** |
| **наем** | **аренда** |
| **Ниви** | **лв./дка** | **45,58** | **3** | **5** |
| **Трайни насаждение** | **лв./дка** | **45,58** | **10** | **съгл. чл.5 от Наредбата за базисните цени на трайните насаждения** |
| **Новообразувани имоти по плановете за земите по § 4. от ЗСПЗЗ** | **лв./дка** | **45,58** | **3** | **5** |
| **Гори и храсти в зем. земи, разсадник и незастроени имоти в регулация за замеделски нужди** | **лв./дка** | **45,58** | **3** | **5** |